שולחן ערוך יורה דעה הלכות צדקה סימן רמט סעיף יג
הגה: ועל כל פנים לא יתפאר האדם בצדקה שנותן. ואם מתפאר, לא די שאינו מקבל שכר, אלא אפילו מענישין אותו עליה (סמ"ג מביאו ב"י סי' רמ"ז). ומ"מ מי שמקדיש דבר לצדקה, מותר לו שיכתוב שמו עליו שיהא לו לזכרון, וראוי לעשות כן (תשובת רשב"א סימן תקפ"א).

ט"ז על שולחן ערוך יורה דעה הלכות צדקה סימן רמט סעיף יג
(ד) (נקה"כ) וראוי לעשות כן. ונראה הטעם דנ"מ מזה שאז לא יוכלו הצבור לשנות אותו דבר למידי אחרינא וכמו שכ' רמ"א סי' רנ"ט סעיף ג':

בית הילל על שולחן ערוך יורה דעה הלכות צדקה סימן רמט סעיף יג
ב מי שמקדיש דבר לצדקה מותר לו שיכתוב שמו עליו שיהא לו לזכרון וראוי לעשות כן. עיין בתשובות הרשב"א [ח"א] סימן (תקפ"ב) [תקפא] וז"ל התשובה, איני רואה שיוכלו הצבור לעכב מן הדין וכו' וזו מדת חכמים היא ומדת ותיקין כדי ליתן שכר לעושה מצוה, ומדת התורה שהיא כותבת ומפרסמת עושה מצוה, ואם התורה עשתה כן צריכין אנו לילך אחר מדותיה של תורה שהן דרכי נועם. הנה בהצלת יוסף שהצילו ראובן מיד אחיו כתב עליו הכתוב [בראשית לז, כא] וישמע ראובן ויצילהו מידם, וכן בבועז שוויתר פת וחומץ הכתיבו הכתוב [רות ב, יד] וכו' רבי כהן ור' יהושע וכו' [מדרש רות פרשה ה אות ו בסופו] לשעבר היה אדם עושה מצוה והנביא היה כותבה עכשיו מי כותבה אליהו הנביא כותבה ומלך משיח והקב"ה חותם על ידיהם, הדא הוא דכתיב [מלאכי ג, טז] אז נדברו יראי ה' איש אל רעהו ויקשב ה' וישמע ויכתב בספר זכרון לפניו ליראי ולחושבי שמו, ובפרק יש נוחלין [בבא בתרא קלג, ב] אמרו ביוסי בן יועזר וכו' וכתבו יוסי בן יועזר הקדיש אחת בנו הקדיש שש. מכאן אתה למד שהיו נוהגין לכתוב כן שמות המקדישים לשמים שיהא להם לזכרון טוב על מצות ולפתוח דלת לעושה מצוה, עכ"ל. הנה יש לדחות כל ראיותיו משום דהתורה כתבו וגם הגדולים שעשו מצות כדי שילמדו העולם מזה, אבל הוא עצמו אינו יכול לכוף את הצבור שיעשו זאת, ואף אין כוונתו לשם שמים כדי שילמדו ממנו. מכל מקום יכול לכוף את הצבור לכתוב שמו ואין מעכבין, דנוכל לומר דמתוך שלא לשמה בא לשמה, ולפתוח לו דלת לעושה מצוה, כמו הלומד על מנת שיקרא רבי, וכתבו התוספות [תענית ז, א ד"ה וכל] דזהו מקרי שלא לשמה, והוא הדין כאן כנ"ל:

נקודות הכסף סימן רמט סעיף יג
א] [ט"ז ס"ק ד] נראה הטעם כו'. לחנם בדה טעם מלבו, ואשתמיטתיה תשובת רשב"א [ח"א סימן תקפא] מקור דין זה, שם מפורש טעם אחר. ויש נפקא מיניה לדינא בין הטעמים. ונראה שלא ידע כלל מקור דין זה שהוא מהרשב"א, ובספרו ט"ז לא נרשם מראה מקום על דין זה, וגם בשו"ע שנדפסו כבר לא נרשם, על כן כתב טעם אחר מלבו שאז לא יוכלו הצבור לשנות כו'. לפי זה היכא שהציבור רוצים לחייב עצמם שלא ישנו לא יכתוב שמו עליו, והא ליתא, דבתשובת הרשב"א סימן (תקפ"ב) [תקפא] מפורש הטעם שזו מדת חכמים ומידת ותיקין כדי ליתן שכר לעושי מצוה ומדת התורה שהיא כותבת ומפרסמת עושה מצוה כו', ומביא שם כמה ראיות על זה, ומסיק ומכאן אתה למד שהיו נוהגין לכתוב כן שמות המקדישים לשמים להיות להם לזכרון טוב על מצוה ולפתוח דלת לעושה מצוה, עכ"ל. עוד משמע שם ברשב"א דאפילו הקדיש כבר מותר שיכתוב שמו עליו ואין הצבור יכולין לעכב עליו, ע"ש:

באור הגר"א על שולחן ערוך יורה דעה הלכות צדקה סימן רמט סעיף יג
(טז) פחות כו'. שאף כה"ג מ"מ צדקה הוא ממ"ש כופין על הצדקה ויורדין לנכסיו כו' ועב"ב ט' א' עכשיו שאין ב"ה קיים כו' ואעפ"כ כו' ול"ד למש"ל ס"ג ואם כו' ועש"ך:
(יז) ועכ"פ כו'. כמש"ש י' ב' נענה ר"ג ואמר צדקה כו':
(יח) ומ"מ מי כו'. כמש"ש בפ"ח קל"ג ב' עמדו וכתבו כו' ובמדרש רות ויאמר לה בועז לעת האוכל כו' א"ר יצחק בר מריון בא הכתוב ללמדך כו' ועכשיו כשאדם עושה מצוה כו':

פתחי תשובה על שולחן ערוך יורה דעה הלכות צדקה סימן רמט סעיף יג
(ג) שיכתוב שמו עיין (בתשובת אמונת שמואל סימן ל"ה) שנשאל ראובן שהיה גבאי צדקה ושכר פועלים לסייד ולכייד /ולכייר/ בית הכנסת במעות צדקה וכתב האומן וזאת נעשה בפקודת ראובן בן יעקב גבאי צדקה ולאחר כמה שנים עמדו הקהל וערערו ע"ז וראובן השיב הגם שגביתי המעות מקהל מאחר שטרחתי בשביל ב"ה כדין יכתב שמי עליו ועוד מאחר שלא מיחו עד הנה הוי חזקה והשיב דהדין עם הקהל דדוקא היכא שעשה בעצמו בגופו או בממון שלו יש לו זכות לכתוב שמו עליו ולא בכה"ג שלא עשה בעצמו רק שכר פועלים במעות צדקה וגם מה שטוען דיש לו חזקה אינו כלום ורשות בידם למחוק ע"ש. ועיין בתשובת צמח צדק סימן נו"ן מה שכתב בזה:

שו"ת הרשב"א חלק א סימן תקפא
שאלת ראובן היה לו בית סמוך להיכל בית הכנסת. ועכבו הצבור בידו מחמת שהיו מקומות ישיבה הקדש שבבית הכנסת. ובנה אותו בנין נאה ורצה לערב אותו עם בית הכנסת כדי להרחיב בית הכנסת. ועכבו הצבור בידו מחמת שהיו מקומות ישיבה שם שירדו ממעלתם. אבל הסכימו כלם שיעשה כל אותו בית היכל וכן עשה ובנאו /בנה אותו/ משלו. ובא ראובן המקדיש לכתוב על פתח ההיכל שמו למען הזכיר שמו על מה שהקדיש. ועכבו בידו קצת מן הצבור. הודיעני אם יכולין לעכב בידו מן הדין או לא. 
[bookmark: _GoBack]תשובה איני רואה שיוכלו הצבור לעכב מן הדין ולא מן הראוי מכמה צדדין. כי המקדיש והבונה משלו לשמים מי מעכב על ידו מלהזכיר שמו בשלו. ובהקדשו אין אדם מעכב בשל חבירו ובנכסיו על חברו. ועוד דבכמה מקומות בקהילות הקדש שנוהגין כן. גם במקומנו הוא כתוב בכותל ההיכל /של בית הכנסת/. וזו מדת חכמים היא ומדת וותיקין כדי ליתן שכר לעשות מצוה. ומדת התורה הוא שהיא כותבת ומפרסמ' עושה מצוה. ואם התורה עשתה כן צריכין אנו להלך אחר מדותיה של תורה שהן דרכי נועם. הנה בהצלת יוסף שהצילו ראובן מיד אחיו כתב עליו הכתוב (בראשית ל"ז) וישמע ראובן ויצילהו מידם. וכן בבועז שויתר פת וחומץ הכתיבו הכתוב. וכן כמה גדולה מעשה הצדקה ועשיית המצות שכתבו הנביאים בספר הנבואה. וכן פרסמו עליו ז"ל מדה זו בפי' במדרש רות. אמר שם (רות ב') ויצבט לה קלי קלול בשתי אצבעותיו. אמר רבי יצחק בר מריון בא הכתוב ללמדך שאם יהיה אדם עושה מצוה יעשנה בלב שלם. שאלו היה יודע ראובן שהקב"ה מכתיב וישמע ראובן ויצילהו מידם בכתיפו היה מוליכו אל אביו. ואלו היה יודע אהרן שהקב"ה מכתיב עליו (שמות ד') והנה הוא יוצא לקראתך וראך ושמח בלבו בתופים ובמחולות היה יוצא לקראתו. ואלו היה יודע בועז שהקב"ה מכתיב עלו /עליו/ ויצבט לה קלי ותאכל ותשבע ותותר עגלות פטומות היה מאכילה. רבי כהן ורבי יהושע דסכנין בשם רבי לוי לשעבר היה אדם עושה מצוה והנביא היה כותבה. עכשו מי כותבה? אליהו כותבה ומלך משיח והקב"ה חותם על ידיהם. הדא הוא דכתיב (מלאכי ג') אז נדברו יראי ה' איש אל רעהו. ויקשב ה' וישמע ויכתב בספר הזכרון /צ"ל ספר זכרון/ לפניו ליראי ה' ולחושבי שמו. ובפ' יש נוחלין (דף קל"ג ב') אמרו ביוסי בן יועזר כשהקדיש עלית' דדינרי וכשמכר מרגלית למקדש בי"ג עליות דדנרי. ונתנו הגזברים שבעה והקדיש וששה /ששה/ הנותרים ועמדו שם וכתבו יוסי בן יועזר הקדיש אחת בנו הקדיש שש. מכאן אתה למד שהיו נוהגין לכתוב כן שמות המקדישין לשמים להיות להם לזכרון טוב על מצות ולפתוח דלת לעושה מצות.
